इस्सै लेई ऋग्वेद च सोम गी “मनश्चिन्मनसस्पति:”(9-11-8), मन चित्तै दा स्वामी बी मन्ने दा ऐ। फिरी सोम गी घोटी-घोटियै पीने कन्ने रस ते मस्ती पासै गै बधी निकलदा ऐ, “रस मदाय घृष्वये”(9-16-1)। कीजे असे इस बारै गै गल्ल करनी ऐ, इस मैतरा गी ते उंआ गै ध्याना च रक्खने दी लोड़ ऐ। पर सोमरस दे भौतक पक्खा लेई त्रौ गै शब्दें दी गुजार ऋग्वेद च सुनचदी ऐ। सोम पीने आलें दा गान, गवें दा दुध्द दोह्‌ने लेई रम्भाना ते सोम दियें धारें दा भांडे च पीने दा कुनकुन, “तिरत्रो वाच उदीरते, गावो मिमन्ति धेनवय: हरिरेति कनित्र्रदत्”(9-33-3)।